જેઆઈએમમાંથી પ્રથમ વર્ષે ૨૫૦થી વધુ વિદ્યાર્થીઓ બહાર પડ્યા છે. આ ઈન્સ્ટિટ્યૂટ મારુતિ સુઝુકીના કોર્પોરેટ સોશિયલ રિસ્પોન્સિબિલિટી(CSR) અંતર્ગત સ્કિલ ડેવલપમેન્ટ માટે શરૂ કરાયું છે. જેઆઈએમ એ ભારત અને જાપાન વચ્ચે સ્કિલ ડેવલપમેન્ટ માટે શરૂ કરાયું છે, જે અંતર્ગત ભારતમાં ઉત્પાદન માટે જરૂરી કુશળ ૩૦,૦૦૦ કર્મચારીઓ તૈયાર કરવાનો તેનો હેતુ છે. મારુતિએ તેમાં છ કરોડ રૂપિયાનું રોકાણ કર્યું છે. આયુકાવાએ કહ્યું કે ‘ભારત અને જાપાનના વડાપ્રધાનોના આશીર્વાદથી મહેસાણા ખાતે જેઆઈએમ શરૂ કરાયું છે, જે ગુજરાતના યુવાને કુશળ બનાવવા અને સીધા જ મેન્યુફેક્ચરિંગ ઉદ્યોગ સાથે જોડવાનું કામ કરે છે.